Държавен вестник, бр. 96, 2025 г., стр. 220

СТР.  220	
Д Ъ Р Ж А В Е Н  В Е С Т Н И К 	
БРОЙ  96
1. установени за съответната сфера на 
стопанска дейност или вид сделки практики 
за оценка на рентабилността;
2. доколко базата е подходяща за установя­
ването на надежден пазарен резултат с оглед 
на естеството на контролираната сделка и 
по-специално на функциите на тестваната 
страна, като се вземат предвид използваните 
активи и поетите рискове;
3. степента на съпоставимост между кон­
тролираната и неконтролираната сделка, 
включително с оглед на надеждността на 
корекциите по чл. 19;
4. надеждността на наличната информа­
ция, необходима за прилагането на метода 
на транзакционната нетна печалба въз основа 
на съответната база;
5. обосноваността на направените допуска­
ния при изчисляването на съответната база;
6. чувствителност на резултатите от при­
лагането на метода на транзакционната нетна 
печалба въз основа на съответната база към 
недостатъци на използваната информация и 
направените допускания.
(2) В допълнение към критериите, предви­
дени в ал. 1, избраната база трябва да отговаря 
едновременно на следните условия:
1. стойността на базата не се влияе от ус­
ловията на оценяваната контролирана сделка;
2. стойността на базата не се влияе от ус­
ловията на друга контролирана сделка, при 
която принципът на независимите пазарни 
отношения не е спазен;
3. стойностите на базите в сравняваните 
сделки се изчисляват по сходен и последова­
телен във времето начин;
4. стойността на базата и на нетната печал­
ба се изчисляват по сходен и последователен 
във времето начин въз основа на сравними 
финансови данни.
Чл. 34. (1) Надеждността на резултата от 
прилагането на метода на транзакционната 
нетна печалба се oценява съобразно:
1. степента на сходство между сравнява­
ните сделки по отношение на функциите на 
съответните лица, като се вземат предвид 
използваните активи и поетите рискове;
2. степента на сходство между сравнявани­
те сделки по отношение на икономическите 
условия и обстоятелствата, при които съот­
ветните страни по тези сделки осъществяват 
своята стопанска дейност;
3. степента на сходство между сравняваните 
сделки по отношение на други икономически 
значими характеристики, които съобразно 
фактите и обстоятелствата на конкретния 
случай оказват съществено влияние върху 
нормите на нетна печалба;
4. степента, в която нормите на нетна пе­
чалба в сравняваните сделки се изчисляват по 
сходен и последователен във времето начин 
въз основа на сравними финансови данни.
(2) С цел установяване и изясняване на 
фактите и обстоятелствата по ал. 1 се вземат 
предвид:
1. обстоятелства, обуславящи съществени 
различия в рентабилността на пазарите, на 
които съответните страни по сравняваните 
сделки осъществяват своята стопанска дейност, 
свързана с тези сделки, включително фаза 
на жизнения цикъл на съответния продукт, 
фактори, характеризиращи състоянието и 
развитието на пазара, конкурентната среда 
и други фактори, оказващи влияние върху 
поведението и представянето на различните 
пазарни участници;
2. обстоятелства, обуславящи съществени 
различия между съответните страни по срав­
няваните сделки, включително характеристики 
на използваните активи, стопански опит и 
управленска ефективност, мащаб и обхват на 
стопанската дейност, конкурентни предим­
ства и недостатъци, други характеристики на 
прилагания бизнес модел, доколкото същите 
оказват съществено влияние върху нормите 
на нетна печалба в сравняваните сделки;
3. други обстоятелства, показателни за 
това, че тестваната страна има уникален и 
ценен принос към общия процес по създаване 
на стойност и реализиране на икономически 
ползи, част от който е оценяваната контро­
лирана сделка.
(3) За целите на ал. 1, т. 4 допълнително 
се вземат предвид следните фактори:
1. съществени различия в счетоводните 
политики и практики на страните по сравня­
ваните сделки, които може да повлияят върху 
изчисляването на нормите на нетна печалба;
2. съществени различия в размера и струк­
турата на разходите, приходите и активите;
3. съществени различия в резултатите на 
съответните страни по сравняваните сделки, 
дължащи се на дейности, при които ефектите 
върху приходите може да се проявят в период 
от време, който е различен от времето на 
осъществяване на тези дейности, като внедря­
ване на нови технологии, развитие на нови 
продукти, процеси или пазари и др.;
4. ефекти от неизползван капацитет върху 
нормите на нетна печалба на страните по 
сравняваните сделки;
5. фактори по чл. 29, т. 3 и 4, когато може 
да окажат влияние върху нормата на нетна 
печалба в оценяваната контролирана сделка.
Чл. 35. Прилагането на метода на транзак­
ционната нетна печалба може да доведе до 
установяването на най-надежден пазарен 
резултат, когато тестваната страна:
1. няма уникален и ценен принос; 
2. не осъществява множество различни 
сделки или дейности (функции), които не 
могат да бъдат оценени в тяхната съвкупност 
съгласно правилата на чл. 15, ал. 2.